IN nomine sanctæ  indiuiduæ Trinitatis, Amen. LVDOVICVS Dei gratia Francorum Rex. Licet omnes fidei amatores diligere teneamur, loca tamen religiosa,  Deo dedicata, cum ipsorum personis diuino seruitio mancipatis, prouida vigilantia tenemur attentius confouere, vt nullis peruersorum hominum inquietentur molestiis, vel importunis angariis fatigentur. Iccirco nouerint vniuersi præsentes pariter  futuri, quod cum Monasterium Clugniacense ad regalem custodiam ab antiquo pleno iure pertinere noscatur: Nos diuini amoris intuitu, ob remedium animæ nostræ,  animarum inclytæ recordationis Regis Ludouici genitoris nostri,  Blanchæ Reginæ genitricis nostræ, ac aliorum antecessorum nostrorum, volumus  præcipimus, vt idem Monasterium semper in regia custodia  protectione persistens, nullo vnquam tempore possit ab ea recedere, nec nos aut successores nostri Reges Franc. custodiam eiusdem Monasterij extra manum regiam ponere valeamus. Præcipimus etiam,  volumus, vt quisquis pro tempore ad tenendam Bailliuam nostram sancti Iangulsi deputabitur, a nobis, vel successoribus nostris in futurum in Capitulo Clun. tactis sacrosanctis Euāgeliis teneatur iurare, quod Abbatem,  Conuentum,  Monachos ipsius Monasterij bona fide iuuabit ad ipsum Monasterium, ac bona eiusdem per omnia obseruanda. Hæc autem volumus  concedimus, saluo iuenostro in omnibus, ac etiam alieno. Quod, vt perpetuæ stabilitatis robur obtineat, præsentem paginam sigilli nostri auctoritate ac regij nominis charactere inferius annotato fecimus communiri. Actum Parisius, anno Dominicæ Incarnationis M. CC. LVIII. mense Septembris, regni vero nostri anno XXXII. astantibus in Palatio nostro, quorum nomina supposita sunt,  signa. Dapifero nullo. Signum Ioannis Buticularij. S. Alfonsi Camerarij. S. Ægidij Constabularij. [Monogramme] Data vacante Cancellaria.